गंगा को निर्मल करने के उद्देश्य से संतों ने सोमवार को दूसरी बार 25 हजार लीटर दूध से अभिषेक किया। जिस पर शहर के समाजसेवियों ने विरोध करना शुरू कर दिया। समाजसेवी अनीता दुआ ने कहा कि दूध से अभिषेक करने से गंगा निर्मल नहीं होगी।अगर वाकई में संत गंगा को निर्मल करना चाहते है तो पहले गंगा के किनारे पटी गंदगी को साफ करने के लिए खुद श्रम करें। जिससे अनायास शहरवासी इस नेक कदम पर आगे आएंगे और शासन और प्रशासन भी सहयोग करेगा।समाजसेवी राजेन्द्र निगम ने कहा संतों द्वारा दूध से अभिषेक किया जाना सिर्फ तो सिर्फ पब्लिसिटी स्टंट है।गंगा को अविरल और निर्मल करने के लिए न तो संत और न ही शासन व प्रशासन गंभीर है।